ଭୁବନେଶ୍ୱର,ଏନ୍ଏନ୍ଏସ୍ଃ କେନ୍ଦ୍ର ସରକାରଙ୍କ ପକ୍ଷରୁ ବର୍ଷ ୨୦୨୧ ପାଇଁ ବିଭିନ୍ନ ବର୍ଗରେ ପଦ୍ମ ପୁରସ୍କାର ଘୋଷଣା ହୋଇଛି। ଚଳିତ ବର୍ଷ ମୋଟ୍ ୧୧୯ ଜଣ ଏହି ପୁରସ୍କାର ପାଇବେ। ୭ ଜଣ ପଦ୍ମ ବିଭୂଷଣ, ୧୦ ଜଣ ପଦ୍ମଭୂଷଣ ଏବଂ ୧୦୨ ଜଣ ପଦ୍ମଶ୍ରୀ ପୁରସ୍କାର ପାଇବାକୁ ଯୋଗ୍ୟ ବିବେଚିତ ହୋଇଛନ୍ତି। ତେବେ ଏହି ତାଲିକାରେ ୬ ଓଡ଼ିଆ ମଧ୍ୟ ରହିଛନ୍ତି। ସୁପ୍ରସିଦ୍ଧ ଭାସ୍କର୍ଯ୍ୟ ଶିଳ୍ପୀ ସୁଦର୍ଶନ ସାହୁ ପାଇବାକୁ ଯାଉଛନ୍ତି ଦେଶର ଦ୍ୱିତୀୟ ସର୍ବୋଚ୍ଚ ନାଗରିକ ସମ୍ମାନ ପଦ୍ମବିଭୁଷଣ। ସେହିଭଳି ରାଜ୍ୟରୁ ଅନ୍ୟ ୫ ଜଣ ପଦ୍ମଶ୍ରୀ ପୁରସ୍କାର ପାଇଁ ଚୟନ ହୋଇଛନ୍ତି।
